Bundaváddal is vígan lehet teniszezni
Az Australian Open két évvel ezelõtti gyõztese, Stanislas Wawrinka szerint a fogadóirodáktól érkezõ támogatás mentheti meg a teniszt a fogadási csalásoktól.
Az idei viadalon negyedik helyen kiemelt svájci játékos úgy fogalmazott, ha a szerencsejátékkal foglalkozó cégek támogatnák a nagy tornákat, nekik is érdekük lenne, hogy ne legyen korrupció a sportágban.

Mindenki csak nyerhet az együttmûködéssel

"Talán a fogadási irodák beléphetnének a teniszbe, ezáltal megbizonyosodva arról, hogy minden rendben van-e. Ha ugyanis problémák vannak, azzal nagyon sok pénzt veszíthetnek" - fejtette ki Wawrinka. "A tenisz és a szerencsejátékkal foglalkozó szervezetek számára sem jó, ha korrupció üti fel a fejét, így az együttmûködés mindkét félnek csak jó lehet."

 

A brit BBC és az amerikai BuzzFeed News hétfõn nyilvánosságra hozott oknyomozó riportja szerint a teniszvilág élmezõnyének több tagja is aktívan részt vett a fogadási csalásokban, a sportág illetékesei mégsem foglalkoznak a jelenséggel. A két médium szándékosan az ausztrál nyílt bajnokság elsõ napján hozta nyilvánosságra az ügyet. Állításuk szerint az elmúlt évtized során számos játékos gyanússá vált, közülük 16-an a világranglista ötventagú élmezõnyébe tartoztak.

Nyolcan is ott vannak a mezõnyben

A sportág tisztaságáért felelõs Tennis Integrity Unit nevû szervezet (TIU) ennek ellenére nem továbbította információit az illetékes hatóságoknak, illetve semmilyen szankciót nem alkalmazott, ezért az említett 16 teniszezõ - akik között Grand Slam-gyõztesek is vannak - továbbra is versenyezhet. A bundázással gyanúsított játékosok közül nyolcan ott vannak a melbourne-i torna mezõnyében.